Nu bevoa China 1947 a Voiksrepublik woan is, is de Innare Mongolei nåch'm sowjetischn Modöi vu ana Mindaheitnpolitik zu ana Autonomen Region gmåcht woan, wia ma's in China außadem mid Xinjiang, Ningxia, Tibet und Guangxi gmåcht håd. D'Inna-Mongolische Voikspartei, de öida is wia d'chinesische, is mid dea vaschmoizn woan. Bis zum 49a-Joa is s'Gebiet vu da heiding Innan Mongolei in de Provinzn Rehe und Suiyuan untateud gwesn; danåå is aa nu da Westn vu da Mandschurei (Teile vu de Provinzn Heilongjiang und Fengtian) zu ia dazuakemma. So is aus am kleanan Gebiet, des netta d'Hulunbuir-Gengd umfåsst håd, innahåib vu oam Joazehnt d'Innare Mongolei wia ma's heid kennt entstãndn, weu vüi Lign, Bãnna und Regionen ãugschlossn woan san, weu duat aa mearare Mongoin daham gwesn han. Desweng håd d'Innare Mongolei aa de längliche Foam kriagt. In da Kuituarevoluzion 1969 san große Teile vu da Innan Mongolei auf de Nåchbåaprovinzn aufteud woan, des is åwa im 79a-Joa wieda rückgängig gmåcht woan.